Poblachd na h-Èireann

Is e dùthaich ann an Roinn-Eòrpa a tha ann am Poblachd na h-Èireann.Atlas Sgoile Oxford le Stòrlann Nàiseanta, Oxford University Press (2010)Map-balla an t-Saoghail, Stòrlann Nàiseanta (2003), ISBN 0007692714 Tha i suidhichte air eilean Èireann. Tha crìochan aice sa tuath le Èirinn a Tuath. Tha an Cuan Siar san iar na dùthcha agus Cuan na h-Éireann san ear. Tha Sruth na Maoile eadar Alba is Èirinn. A-rèir an lagh chan eil Poblacht na hÉireann (Beurla: Republic of Ireland) ach "tuairisgeul" na stàite, ach tha Éire ainm na tìre.Article 4 of the Constitution of Ireland and Section 2 of the Republic of Ireland Act 1948. 'S e TG4 an sianal telebhisein aca a tha ag obair tro mheadhan na Gàidhlig na h-Èireann anns a' Phoblachd.

 Bailtean as motha 
 Baile Átha Cliath
 Corcaigh
 Luimneach
 Gaillimh
 Sligeach

 Giùlan 
Is e Córas Iompair Éireann neo CIE am Coras (Siostam) Iomair (còmhdhail) nàiseanta a tha ann an Èirinn. Tha iad ag obair ri chèile le trì companaidhean eile:
 Iarnród Éireann, an rathad-iarainn nàiseanta 
 Bús Éireánn 
 Bús Átha Cliatha 

Tha na prìomh rathaidean agus na Motor-bhealaich fo cùram Údaras nan Boithre Naiseanta (Ùghdarras nan Rathaidean Nàiseanta). Tha lìonradh nan Rathaidean Nàiseanta stèidhichte air Baile Atha Cliath, le na prìomh rathaidean mar gathan a' sìneadh a-mach ri gach ceàrnag na dùthcha. Tha na Rathaidean Nàiseanta gu lèir clàraichte le àireamh còmhla leis an ro-litir N. A measg na prìomh rathaidean, chaidh am N1 an aghaidh Beul-Feirste, am N4 gu Sligeach agus N8 gu Corcaigh. Tha an M1 agus an M8 a nis air toirt ionad N1 agus N8, agus tha Motor-bheallach iomlan mun chuairt Baile Atha Cliath a fhèin.

Is e Aer Lingus companaidh-adhair nàiseanta Èireannach. Bidh ea 'siubhal gu cinn-uidhe san Roinn Eòrpa agus ann an Ameireaga. 'S e companaidh phlèanaichean Èireannach a tha ann an Ryanair. Tha i a' toirt seirbheis gu àitichean air feadh na Roinn-Eòrpa.

 Poileataigs na h-Èireann 
Chaidh na pàrtaidhean poileataigeach as motha, Fianna Fáil is Fine Gael a chruthachadh an dèidh do neo-eisimeileachd is cogadh sìobhalta. Ro 1938 bha a' phoblachd na monarcachd is chaidh e na poblachd ann an 1938. B' e Dubhghlas de hÍde a bha anns a' chiad ceann-suidhe no Uachtarán is e ball de Fhianna Fáil mar a bha a h-uile Uachtarán ro Maire Mhic Róibín à Páirti na Lucht Oibri. 

 Spòrs 
Is mòr spòrs le muinntir na h-Èireann. Is Cumann Luth-Cleas Gàidhlig na h-Èireann an ùghdaras spòrs nàiseanta as cudthromaiche ann an Èirinn. Is iadsan prìomh spòrsan sgioba na h-Èireann: Peile agus Camanachd ( Camanachd Eireannach), chanar camogie ri camanachd nan mnà. Is gann am paraiste as aonais club CLG ionadail. 

Tha mion n-uidh ann an iomadh spòrs buidheann eile m.e.:
 Sgioba nàiseanta criogaid na h-Èireann
 Sgioba nàiseanta rugbaidh na h-Èireann
 Aonadh Rugbaidh na h-Èireann
Air barrachd, tha uidh mòr an co-ruith nan eich agus nan coin agus bithidh iomadh daoine ri "camanachd nan gall".

 Faic cuideachd 
 Taoisigh na h-Èireann
 Cóigeimh na h-Éireann
 Eaconamaidh na h-Éireann
 Eachdraidh na h-Éireann
 Aramach na Càisge
 Eòlas-ur-sgeulachd na h-Èireann

 Iomraidhean 

 Ceanglaichean a-mach 
  — Duilleag oifigeil ceann-suidhe Poblachd na h-Èireann (Gàidhlig na h-Èireann)

Roinn-seòrsa:An Roinn-Eòrpa
Roinn-seòrsa:Èirinn
*